|  |  |
| --- | --- |
|  | **EELNÕU** |
|  | 30.11.2022 nr 1-4/22/77 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Arvamuse andmine Uudeküla II uuringuruumi geoloogilise**  **uuringu loa taotluse kohta** |
|  |
| Tapa Vallavolikogu tutvus Keskkonnaameti poolt 14.11.2022 kirjaga nr DM-121890-4 saadetud SKP Invest OÜ (registrikood 11476740) Uudeküla II uuringuruumi geoloogilise uuringu loa taotlusega (edaspidi *uuringuluba*) (registreeritud 15.11.2022 nr 6-4/22/2325-1).  SKP Invest OÜ taotleb uuringuluba Tapa vallas Uudeküla külas riigile kuuluvatel katastriüksustel Tika (katastritunnus 78601:001:0321) ja Porkuni metskond 27 (katastritunnus 78701:005:0180). Taotletava loa kehtivusajaks on kaks aastat ning uuringu teostajaks on Maavarauuringud OÜ. Lähim elamu asub uuringuruumist ligikaudu 500 m kaugusel edelas.  Uuringuruumi nimetus on Uudeküla II uuringuruum ning taotletava uuringuruumi teenindusmaa pindala on 11,29 ha. Uuringu käigus plaanitakse rajada kuni 25 uuringukaeveõõnt/puurauku sügavusega kuni 10 m. Uuritavateks maavaradeks on ehituskruus ja -liiv. Uuringuloa taotluse kohaselt on SKP Invest OÜ-l huvi uuringute lõppemisel kaevandamisloa taotlemiseks.  Tika ja Porkuni metskond 27 kinnistud asuvad Tapa valla üldplaneeringu kohaselt rohevõrgustiku alal. Rohevõrgustiku toimimise tagamine on omavalitsuse ülesanne ning selle ülesande täitmiseks on üldplaneeringuga seatud tingimused, mille täitmist peab omavalitsus tegevuste lubamisel järgima (planeerimisseadus § 75 lg 1 p 10). Juhul, kui SKP Invest OÜ otsustab pärast geoloogiliste uuringute läbiviimist kaevandamisluba taotlema hakata, peab taotleja arvestama, et omavalitsus ei saa anda nõusolekut tegevustele, mille puhul ei ole tõendatud, et need ei oma negatiivset mõju rohevõrgustiku toimimisele.  Rohevõrgustiku toimimise tõendamiseks peab taotleja olema valmis koostama vastavasisulise eksperthinnangu. Eksperthinnang peab sisaldama ala väärtuste ja rohevõrgustiku kui terviku toimimise kirjeldust, kavandatava tegevuse mõju analüüsi (soovitatavalt koos maastikuanalüüsi skeemidega), järeldusi mõju kohta ning leevendusmeetmete soovitusi. Analüüsi tulemusel peab selguma, kas ettevõtte poolt kirjeldatud tootmisprotsessi korral säilib rohevõrgustiku toimimine või on mingil ajal piirkonda vaja nt asenduskoridori. Eksperthinnangu koostamisse peab olema kaasatud ekspert, kellel on varasem kogemus rohevõrgustiku analüüside teostamise osas.  Lisaks eelnevale on Tapa Vallavolikogu seisukohal, et peale varu kinnitamist planeeritav kaevandamine Tika ja Porkuni metskond 27 kinnistutel mõjutab negatiivselt puhkealana kasutatava roheala toimimist. Nimelt asub Porkuni metskond 27 kinnistule planeeritav uuringuruum üldplaneeringu kohaselt rohealal (sihtotstarbe tähis P2 – hoonete ehitamise õiguseta puhkeala). Kinnistu lääneserva ääres kulgeb Sihtasutuse Eesti Terviserajad võrgustikku kuuluv Tamsalu terviserada ning kinnistule rajatakse talviti ka Tamsalu-Porkuni suusarada. Tulenevalt eelnevast ja arvestades asjaolu, et uuringuruum asub rohevõrgustiku alal, on tulevikus taotletavale kaevandamisloale nõusoleku andmine ebatõenäoline ning lõpliku otsuse uuringu tegemise otstarbekuse kohta peab tegema uuringuloa taotleja. Tuginedes Riigikohtu haldusasjale 3-3-1-37-15 ei piira nõustumine uuringuloa väljastamisega mingil moel kohaliku omavalitsuse võimalust keelduda kaevandamisloa kooskõlastamisest.  Lähtudes eeltoodust ja kohaliku omavalitsuse korralduse seaduse § 22 lõikest 2, maapõueseaduse § 27 lõikest 7, Tapa valla üldplaneeringust ja geoloogilise uuringu loa taotlusest:   1. Nõustuda SKP Invest OÜ-le Uudelüla II geoloogilise uuringu loa väljastamisega Tika ja Porkuni metskond 27 kinnistutele Uudeküla külas Tapa vallas. 2. Otsus jõustub teatavakstegemisest. | |
|  | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |  |
| --- | --- | --- |
|  | | |
| Eelnõu ja seletuskirja koostaja | Keskkonnaspetsialist Mailis Sepp |
| Eelnõu esitaja ja ettekandja | Keskkonnaspetsialist Mailis Sepp |